| **Harry Cohn** |
| --- |
|  |
| Gimė | 1891 m. liepos 23 d.Niujorkas, Jungtinės Amerikos Valstijos JAV |
| Mirė | 1958 m. vasario 27 d. (66 metai)Finiksas, Jungtinės Amerikos Valstijos JAV |
|  |
| Veikla | kino prodiuseris |

**Haris Konas** (angl. *Harry Cohn*, 1891 m. liepos 23 d. Niujorkas, JAV – 1958 m. vasario 27 d. Finiksas, JAV) – amerikiečių kino prodiuseris, kino kompanijos „Columbia Pictures Corporation" įkūrėjas ir prezidentas.

Biografija
----------

H. Konas gimė žydų darbininkų šeimoje Niujorke. Jo tėvas buvo kilęs iš Vokietijos, o motina – iš Rusijos imperijos. H. Konas anksti metė mokyklą ir dirbo įvairius darbus, pavyzdžiui, jis dirbo choristu, kailių pardavėju, baseinų prižiūrėtoju, ekspeditoriumi, tramvajaus konduktoriumi ir kt. Be to, jis pasirodė vodevilyje su Hariu Rubiu. Vėliau įsidarbino kino kompanijoje „Universal Pictures", kur tuo metu jau dirbo jo brolis Džekas Konas. 1919 m. broliai Konai su Džo Brandtu įkūrė kino kompaniją „CBC Film Sales Corporation". Inicialai *CBC* reiškė *Cohn*, *Brandt* ir *Cohn*. „CBC Film Sales Corporation" buvo žinoma dėl mažo biudžeto, prastos kokybės produkcijos. H. Konas rūpinosi gamyba Holivude, o jo brolis Džekas tvarkė finansus Niujorke.
Dž. Brandtui pardavus trečiąją bendrovės dalį H. Konui, kompanija buvo pervadinta į „Columbia Pictures Corporation", o H. Konas iš esmės tapo kompanijos prezidentu.

„Columbia Pictures" ir toliau kūrė žemos kokybės filmus, kol 1934 m. gavo „Oskarą" už filmą „Tai nutiko vieną naktį" („It Happened One Night"). Nuo tol „Columbia Pictures" ėmė klestėti. Tais pačiais metais H. Konas į savo kino kompaniją pasikvietė vodevilio ir komedijos grupę „The Three Stooges" ir su ja sudarė sutartį iki 1957 m.

H. Konas buvo žinomas dėl savo autokratiško ir bauginančio vadovavimo stiliaus. Kadangi jis buvo ir „Columbia Pictures" viršininkas, ir pagrindinis prodiuseris, jo rankose buvo sutelkta visa valdžia. Kompanijos darbuotojai H. Koną apibūdino kaip „tironą policinėje valstybėje". H. Konas iš moterų kino žvaigždžių reikalaudavo seksualiai atsiduoti, kad jos galėtų vaidinti jo filmuose. Teigiama, kad kino magnato Džeko Volco (*Jack Woltz*) personažas filme „Krikštatėvis" (1972) sukurtas pagal Harį Koną.

1958 m. vasarį Finikso viešbutyje „Arizona Biltmore Hotel" iškart po vakarienės H. Konas patyrė širdies smūgį ir mirė greitosios pagalbos automobilyje pakeliui į Šventojo Juozapo ligoninę. Palaidotas Holivudo kapinėse.

Išnašos
-------

1. ↑  Actors Directors from Germany, Austria, Switzerland – German-Hollywood Connection Archyvuota kopija 2007-07-20 iš Wayback Machine projekto.. Nuoroda tikrinta 2022-12-26
2. ↑  Russo, Gus (2008-12-12). *Supermob: How Sidney Korshak and His Criminal Associates Became America's Hidden Power Brokers*. *Bloomsbury Publishing USA*. ISBN 9781596918986. Nuoroda tikrinta 2022-12-26.
3. ↑  Dick, Bernard F. (1993). *The Merchant Prince of Poverty Row: Harry Cohn of Columbia Pictures*. *University Press of Kentucky*. ISBN 0813133548. Nuoroda tikrinta 2022-12-26.
4. ↑  Thomas, Bob (1967). *King Cohn - The Life and Times of Harry Cohn*. G. P. Putnam's Sons. p. 96. ISBN 978-1893224070.  Nežinomas parametras `|url-access=` ignored (pagalba)
5. 1 2  Katz, Ephraim; Fred Klein; Ronald Dean Nolan (1998). The International Film Encyclopedia (3rd ed.). New York: Harper Collins. p. 273. ISBN 0-333-74037-8
6. ↑  „Jack Cohn Dead; Film Pioneer, 67". *The New York Times*. 1956-12-10. p. 31. Nuoroda tikrinta 2022-12-26.
7. ↑  Kashner, Sam (2013-09-03). „The Forbidden Love of Kim Novak and Sammy Davis, Jr.". *Vanity Fair* (March 1999). „Novak even managed to evade Cohn’s casting couch—considered the most notorious in Hollywood."
8. ↑  Blakemore, Erin (2017-10-01). „This Tinseltown Tyrant Used Sexual Exploitation to Build a Hollywood Empire". *HISTORY* (anglų). Nuoroda tikrinta 2022-12-26. „As the head of Columbia Pictures from 1919 to 1958, Cohn expected sex in exchange for a chance at stardom. And as one of the most influential figures in Tinseltown, he usually got it."
9. ↑  The Godfather. Nuoroda tikrinta 2022-12-26
10. ↑  „Give the People What They Want and They’ll Come". Nuoroda tikrinta 2022-12-26.